CELEX: 32014R0735
Language: sl
Date: 2014-07-04 00:00:00
Title: Izvedbena uredba Komisije (EU) št. 735/2014 z dne 4. julija 2014 o dvestošestnajsti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida

5.7.2014   
            
            
               SL
            
            
               Uradni list Evropske unije
            
            
               L 198/1
            
         IZVEDBENA UREDBA KOMISIJE (EU) št. 735/2014
   z dne 4. julija 2014
   o dvestošestnajsti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z mrežo Al-Kaida (1) in zlasti člena 7(1)(a) in člena 7a(1) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov (VSZN) je 26. junija 2014 sklenil dodati eno fizično osebo in en subjekt na seznam oseb, skupin in subjektov, za katere velja zamrznitev sredstev in gospodarskih virov.
            
         
               (3)
            
            
               Prilogo I k Uredbi (ES) št. 881/2002 bi bilo zato treba ustrezno posodobiti.
            
         
               (4)
            
            
               Da se zagotovi učinkovitost ukrepov iz te uredbe, bi morala ta uredba začeti veljati takoj –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. julija 2014
      
         
            Za Komisijo
         
         
            V imenu predsednika
         
         
            Vodja Službe za instrumente zunanje politike
         
      
   
   
      (1)  UL L 139, 29.5.2002, str. 9.
   
      PRILOGA
      Priloga I k Uredbi (ES) št. 881/2002 se spremeni:
      
                  1.
               
               
                  pod naslov „Fizične osebe“ se doda naslednji vnos:
                  „Shekau Mohammed Abubakar (tudi (a) Abubakar Shekau; (b) Abu Mohammed Abubakar bin Mohammed; (c) Abu Muhammed Abubakar bi Mohammed; (d) Shekau; (e) Shehu; (f) Shayku; (g) Imam Darul Tauhid; (h) Imam Darul Tawheed). Naziv: imam. Funkcija: vodja skupine Jama'atu Ahlis Sunna Lidda'Awati Wal-Jihad (Boko Haram). Datum rojstva: 1969. Kraj rojstva: vas Shekau, država Yobe v Nigeriji. Državljanstvo: nigerijsko. Naslov: Nigerija. Drugi podatki: (a) fizični opis: barva oči: črna; barva las: črna; (b) fotografija je na voljo za vključitev v posebno obvestilo Interpola in Varnostnega sveta Združenih narodov. Datum uvrstitve na seznam iz člena 2a(4)(b): 26.6.2014.“
               
            
                  2.
               
               
                  pod naslov „Pravne osebe, skupine in entitete“ se doda naslednji vnos:
                  „Ansarul Muslimina Fi Biladis Sudan (tudi (a) Ansaru; (b) Ansarul Muslimina fi Biladis Sudan; (c) Jama'atu Ansaril Muslimina fi Biladis Sudan (JAMBS); (d) Jama'atu Ansarul Muslimina fi Biladis-Sudan (JAMBS); (e) Jamma'atu Ansarul Muslimina fi Biladis-Sudan (JAMBS); (f) Vanguards for the Protection of Muslims in Black Africa; (g) Vanguard for the Protection of Muslims in Black Africa). Naslov: Nigerija. Drugi podatki: (a) skupina je bila ustanovljena leta 2012; (b) deluje v Nigeriji. Datum uvrstitve na seznam iz člena 2a(4)(b): 26.6.2014.“